text: 張利民，字能因，號田中，福建福州府侯官縣人。生平.天啟元年庚辰科進士，吏部觀政，官桐城縣知縣，流寇蹂躪楚皖，隣封不守，利民誓死率民兵登陴拒守，有援將廖應登被賊擒，隨以所部兵導賊攻城，木牛、雲梯畢具，利民造內城數十丈，並浚深溝，賊屢攻不得入，桐邑得完。尋解組歸，隱居田中，白號田中居士。按《福建通志》：“陳氏，候官進士張利民母。幼耽書史，能為五七言詩。年二十夫亡。氏哀毀逾禮，課子嚴甚。嘗為《聞雷詩》雲：‘空中霹靂聞天語，夫在山頭知不知。幼子未能傳古事，王裒抱冢亦人兒。’年三十三，哀毀而死。著有《茹蘗錄》一卷。後利民自疏其母節於朝，贈旌。”
metadata: erhwenkuo/wikipedia-zhtw
metadata: 張利民 (明朝)
metadata: https://zh.wikipedia.org/wiki?curid=7551700